Številka: 1004-25/2024-2570-1

Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb; v nadaljnjem besedilu: ZJU) Ministrstvo za okolje, podnebje in energijo, Langusova ulica 4, 1000 Ljubljana objavlja javni natečaj za zasedbo dveh prostih uradniških delovnih mest

**VIŠJI SVETOVALEC (šifra DM 1398 in šifra DM 1399)**

**v Oddelku za upravne zadeve s področja industrijskih emisij v**

**Sektorju za okolje v Direktoratu za okolje**

1. **Kandidati, ki se bodo prijavili na prosto delovno mesto, morajo poleg splošnih pogojev, ki jih urejajo predpisi s področja delovnega prava, izpolnjevati naslednje pogoje:**

* najmanj visokošolsko strokovno izobraževanje (prejšnje) / visokošolska strokovna izobrazba (prejšnja) ali visokošolsko strokovno izobraževanje (prva bolonjska stopnja) / visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja) / visokošolska univerzitetna izobrazba (prva bolonjska stopnja),
* najmanj 4 leta delovnih izkušenj,
* obvezno usposabljanje za imenovanje v naziv,
* strokovni izpit iz upravnega postopka druge stopnje,
* znanje uradnega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo v primerih, določenih v 54. členu Uredbe o notranji organizaciji, sistemizaciji, delovnih mestih in nazivih v organih javne uprave in pravosodnih organih (Uradni list RS, št. 58/03, 81/03, 109/03, 43/04, 58/04 – popr., 138/04, 35/05, 60/05, 72/05, 112/05, 49/06, 140/06, 9/07, 33/08, 66/08, 88/08, 8/09, 63/09, 73/09, 11/10, 42/10, 82/10, 17/11, 14/12, 17/12, 23/12, 98/12, 16/13, 18/13, 36/13, 51/13, 59/13, 14/14, 28/14, 43/14, 76/14, 91/14, 36/15, 57/15, 4/16, 44/16, 58/16, 84/16, 8/17, 40/17, 41/17, 11/19, 25/19, 54/19, 67/19, 89/20, 104/20, 118/20, 168/20, 31/21, 54/21, 203/21, 29/22, 80/22, 103/22, 125/22 in 25/23).

Pri izbranima kandidatoma se bo preverjalo, ali imata opravljeno obvezno usposabljanje za imenovanje v naziv. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena ZJU, opraviti najkasneje v enem letu od sklenitve delovnega razmerja.

Pri izbranima kandidatoma se bo preverjalo, ali imata opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka opraviti najkasneje v treh mesecih od sklenitve delovnega razmerja v skladu z 31. členom Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb).

Prednost pri izbiri bodo imeli kandidati s poznavanjem upravnih postopkov izdaje okoljevarstvenih dovoljenj po Zakonu o varstvu okolja povezanih z industrijskimi emisijami in uporabo najboljših razpoložljivih tehnologij in/ali poznavanjem upravnih postopkov po Zakonu o varstvu okolja povezanih s področjem hrupa, industrijskimi emisijami in uporabo najboljših razpoložljivih tehnologij.

1. **Delovne naloge:**

* sodelovanje pri oblikovanju sistemskih rešitev in drugih najzahtevnejših gradiv,
* samostojna priprava zahtevnih analiz, razvojnih projektov, informacij, poročil in drugih zahtevnih gradiv,
* vodenje in odločanje v zahtevnih upravnih postopkih,
* vodenje najzahtevnejših upravnih postopkov,
* samostojno opravljanje drugih zahtevnejših nalog po navodilu vodje.

1. **Prijava mora vsebovati:**
2. obrazec za prijavo, ki je priloga te javne objave in iz katerega mora biti razvidno:

* izpolnjevanje pogoja glede zahtevane stopnje izobrazbe (razvidna mora biti stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena),
* podatek o vseh dosedanjih zaposlitvah, kjer kandidat navede datum (dan, mesec in leto) sklenitve in datum (dan, mesec in leto) prekinitve zaposlitve pri posameznem delodajalcu ter kratko opiše delo, ki ga je opravljal pri tem delodajalcu,

1. pisno izjavo o izpolnjevanju pogoja opravljenega obveznega usposabljanja za imenovanje v naziv, če je kandidat usposabljanje opravil,
2. pisno izjavo o izpolnjevanju pogoja opravljenega strokovnega izpita iz upravnega postopka druge stopnje, če je kandidat strokovni izpit iz upravnega postopka druge stopnje opravil,
3. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. pisno izjavo, da za namen tega natečajnega postopka dovoljuje Ministrstvu za okolje, podnebje in energijo pridobitev podatkov o izpolnjevanju pogojev za zasedbo delovnega mesta iz uradnih evidenc,
2. pisno izjavo kandidata, da je seznanjen in dovoljuje, da bo Ministrstvo za okolje, podnebje in energijo podatke, ki jih je kandidat navedel v prijavi za prosto delovno mesto, obdelovalo za namen izvedbe tega postopka.

V primeru, da kandidat z vpogledom oziroma s pridobitvijo podatkov o izpolnjevanju pogojev za zasedbo predmetnega delovnega mesta iz uradnih evidenc ne soglaša, bo moral sam predložiti ustrezna dokazila.

Prijava kandidata se šteje kot prijava na obe razpisani prosti delovni mesti.

**Obrazec za prijavo »Vloga za zaposlitev, št. 1004-25/2024-2570-1« je obvezna sestavina vloge posameznega kandidata.** Potrebno je natančno izpolniti vse rubrike in izjave. Oblike obrazca ni dovoljeno spreminjati, lahko pa se po potrebi razširi. Obrazcu za prijavo je lahko priložen tudi kratek življenjepis, kjer kandidat poleg formalne izobrazbe navede tudi druga znanja in veščine, ki jih je pridobil.

V skladu z 21. členom Uredbe o postopku za zasedbo delovnega mesta v organih državne uprave in pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

Natečajna komisija bo strokovno usposobljenost kandidatov presojala na podlagi navedb v prijavi, dokazil priloženih k prijavi, na podlagi razgovora s kandidati oziroma s pisnim preverjanjem kandidatovega znanja, v kolikor bo to potrebno.

1. **Z izbranima kandidatoma bo sklenjena pogodba o zaposlitvi za nedoločen čas, s polnim delovnim časom in trimesečnim poskusnim delom.** Izbrana kandidata bosta opravljala delo na uradniškem delovnem mestu Višji svetovalec III, z možnostjo napredovanja v višji naziv Višji svetovalec II in Višji svetovalec I.

Izbrana kandidata bosta delo opravljala v prostorih Ministrstva za okolje, podnebje in energijo, Langusova ulica 4, 1000 Ljubljana oziroma v njegovih uradnih prostorih.

1. Kandidat pošlje prijavo s prilogami v pisni obliki na priloženem obrazcu za prijavo »Vloga za zaposlitev, št. 1004-25/2024-2570-1«, v zaprti ovojnici z označbo: »za prosto DM Višji svetovalec (šifra DM 1398 in šifra DM 1399), št. 1004-25/2024-2570-1« na naslov: Ministrstvo za okolje, podnebje in energijo, Langusova ulica 4, 1000 Ljubljana, in sicer **v roku 15 dni** po objavi na osrednjem spletnem mestu državne uprave GOV.SI in na Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: [**gp.mope@gov.si**](mailto:gp.mope@gov.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v 30 dneh po zaključenem postopku izbire. Obvestilo o končanem javnem natečaju bo objavljeno na osrednjem spletnem mestu državne uprave GOV.SI. Splošne informacije o izvedbi javnega natečaja daje ga. Anita Selan, vodja Službe za kadrovske zadeve v Sekretariatu, tel. št. 01 478 85 37, informacije o delovnem področju pa mag. Tanja Bolte, generalna direktorica Direktorata za okolje, tel. št. 01 478 70 53.

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.

**mag. Teja Božovič Holc**

**generalna sekretarka**

**po pooblastilu ministra**

**št. 020-1/2023-2570-119 z dne 24. 7. 2023**

Priloga:

* Obrazec za prijavo »Vloga za zaposlitev št. 1004-25/2024-2570-1«.